CELEX: 52005XG0610(01)
Language: sk
Date: 2005-05-24
Title: Závery Rady z 24. mája 2005 o nových ukazovateľoch vo vzdelávaní a odbornej príprave

10.6.2005   
            
            
               SK
            
            
               Úradný vestník Európskej únie
            
            
               C 141/7
            
         
      ZÁVERY RADY
   
   z 24. mája 2005
   o nových ukazovateľoch vo vzdelávaní a odbornej príprave
   (2005/C 141/04)
   RADA,
   so zreteľom na:
   
               1.
            
            
               nový strategický cieľ Európskej únie stať sa „najkonkurencieschopnejším a najdynamickejším hospodárstvom na svete založeným na vedomostiach, schopným udržať trvalý hospodársky rast s väčším počtom a vyššou kvalitou pracovných príležitostí, ako aj väčšou spoločenskou súdržnosťou“, ktorý sa stanovil na zasadnutí Európskej rady 23. – 24. marca 2000 v Lisabone a opätovne potvrdil na zasadnutí Európskej rady 23. a 24. marca 2001 v Štokholme;
            
         
               2.
            
            
               závery jarného zasadnutia Európskej rady v roku 2005, ktoré zdôrazňujú, že „ľudský kapitál je najdôležitejším majetkom Európy“ (1);
            
         
               3.
            
            
               potvrdenie zo zasadnutia Európskej rady v Lisabone, že európske systémy vzdelávania a odbornej prípravy vyžadujú prispôsobenie sa požiadavkám spoločnosti založenej na vedomostiach a potrebám vyššej úrovne a kvality zamestnanosti. Teda, mandát zasadnutia Európskej rady v Lisabone Rade pre vzdelávanie „uvažovať o konkrétnych budúcich cieľoch systémov vzdelávania, zameriavajúc sa na spoločné záujmy a priority a zároveň rešpektujúc národnú rozmanitosť s cieľom prispievať k luxemburskému a cardiffskému procesu“ (2);
            
         
               4.
            
            
               závery zo zasadnutia Európskej rady v Barcelone 15. – 16. mája 2002 (3), ktoré schválili pracovný program (4) vrátane orientačného zoznamu ukazovateľov, ktoré sa majú používať na meranie pokroku dosiahnutého pri vykonávaní trinástich konkrétnych cieľov pomocou otvorenej metódy komunikácie, s cieľom, aby sa európske systémy vzdelávania a odbornej prípravy stali „do roku 2010 svetovou značkou kvality“, a ktoré vyzvali na stanovenie ukazovateľa ovládania jazykov;
            
         
               5.
            
            
               opätovné potvrdenie hlavnej úlohy ukazovateľov a piatich referenčných úrovní pri usmerňovaní a meraní pokroku v oblasti vzdelávania a odbornej prípravy vzhľadom na lisabonské ciele (5);
            
         
               6.
            
            
               Spoločnú priebežnú správu z februára 2004 (6), ktorá zdôraznila potrebu zlepšiť kvalitu a porovnateľnosť existujúcich ukazovateľov, najmä v oblasti celoživotného vzdelávania a jej požiadavku, aby stála skupina pre ukazovatele a referenčné hodnoty a všetky existujúce pracovné skupiny navrhli do konca roku 2004 limitovaný zoznam nových ukazovateľov rozvoja;
            
         
               7.
            
            
               predbežnú odpoveď Komisie na túto požiadavku zdôrazňujúcu možné krátkodobé, strednodobé a dlhodobé stratégie v deviatich oblastiach ukazovateľov (7);
            
         OPÄTOVNE POTVRDZUJE, že
   
               8.
            
            
               pravidelné monitorovanie výkonnosti a pokroku pomocou ukazovateľov a referenčných hodnôt je základnou súčasťou lisabonského procesu, ktoré umožňuje vymedzenie silných a slabých stránok s ohľadom na strategické usmerňovanie a riadenie krátkodobých i dlhodobých opatrení stratégie vzdelávania a odbornej prípravy 2010;
            
         UZNÁVA, že
   
               9.
            
            
               je žiaduce vypracovať jednotný rámec ukazovateľov a referenčných hodnôt na monitorovanie výkonnosti a pokroku v oblasti vzdelávania a odbornej prípravy;
            
         
               10.
            
            
               vypracovanie potrebných údajov pre nové ukazovatele môže byť dlhodobý projekt trvajúci 5 – 10 rokov;
            
         
               11.
            
            
               zlepšená spolupráca vo vzdelávaní a odbornej príprave by sa mohla využiť na stanovenie jednotného rámca ukazovateľov podloženého vhodnými zdrojmi údajov, čím by sa prekročil lisabonský horizont roku 2010;
            
         
               12.
            
            
               zriadenie „výskumnej jednotky celoživotného vzdelávania“ v Spoločnom výskumnom stredisku na ISPRA môže významne zvýšiť výskumnú kapacitu Komisie s ohľadom na rozvoj nových ukazovateľov;
            
         ZDÔRAZŇUJE, že
   
               13.
            
            
               by sa mali plne využívať existujúce údaje a ukazovatele, pričom by sa malo vyvinúť úsilie na zlepšenie ich porovnateľnosti, relevantnosti a aktuálnosti;
            
         
               14.
            
            
               rozvoj nových ukazovateľov plne rešpektuje zodpovednosť členských štátov za organizáciu svojich systémov vzdelávania a nemal by predstavovať neprimeranú správnu alebo finančnú záťaž pre dotknuté organizácie a inštitúcie, ani by nemal nevyhnutne viesť k zvýšenému počtu ukazovateľov, ktoré sa používajú na monitorovanie pokroku;
            
         
               15.
            
            
               existuje potreba naďalej posilňovať spoluprácu s inými medzinárodnými organizáciami činnými v tejto oblasti (napr. OECD, UNESCO, IEA), najmä s cieľom zlepšiť medzinárodnú jednotnosť údajov;
            
         VYZÝVA Komisiu:
   
               16.
            
            
               s ohľadom na oblasti ukazovateľov, v ktorých už existujú zhromažďovania údajov alebo sa plánujú prieskumy EÚ, aby ďalej rozvíjala a predkladala Rade stratégie týkajúce sa ukazovateľov v oblastiach účinnosti investícií, IKT, mobility, vzdelávania dospelých, učiteľov a vychovávateľov, odborného vzdelávania a prípravy, sociálneho začlenenia a aktívneho občianstva;
            
         
               17.
            
            
               s ohľadom na oblasti ukazovateľov, v ktorých neexistujú porovnateľné údaje, aby predkladala Rade podrobné návrhy na rozvoj nových ukazovateľov v oblastiach:
               
                           —
                        
                        
                           učenia sa učiť;
                        
                     
                           —
                        
                        
                           jazykových zručností;
                        
                     a v každej ďalšej oblasti, v ktorej by sa nové prieskumy mohli stať významnými;
            
         
               18.
            
            
               s ohľadom na oblasti ukazovateľov, v ktorých medzinárodné organizácie (napr. OECD, UNESCO, IEA) plánujú nové prieskumy, spolupracovať s medzinárodnými organizáciami s cieľom uspokojiť informačné potreby EÚ napr. v oblastiach ako IKT, znalosti dospelých a odborný rast učiteľov, ak iné medzinárodné organizácie už rokujú o možnosti vykonať prieskumy;
            
         
               19.
            
            
               pri rozvoji takýchto stratégií a nových nástrojov na zhromažďovanie údajov vrátane spolupráce s medzinárodnými organizáciami:
               
                           —
                        
                        
                           v prípade potreby analyzovať ich politický význam a zvažovať aj vzťah medzi rozvojom ľudského kapitálu a integrovanou politikou vzdelávania a zamestnanosti;
                        
                     
                           —
                        
                        
                           predkladať podrobné technické špecifikácie navrhnutých nových prieskumov;
                        
                     
                           —
                        
                        
                           zahrnúť časový plán rozvojovej práce, ktorá sa má vykonať;
                        
                     
                           —
                        
                        
                           zahrnúť odhad pravdepodobných nákladov a infraštruktúry potrebnej na takéto rozvojové práce a nasledujúce zhromaždenie údajov v zúčastnených členských štátoch a pre Komisiu;
                        
                     
                           —
                        
                        
                           upresniť vhodné riadiace štruktúry, ktoré umožnia, aby boli členské štáty zapojené do metodickej a rozvojovej práce a mohli prijímať potrebné rozhodnutia v súlade s časovým plánom a zároveň zabezpečovali rozvoj príslušných a kvalitných údajov;
                        
                     
         
               20.
            
            
               s cieľom informovať Radu najneskôr do konca roku 2006:
               
                           —
                        
                        
                           preskúmať iniciatívy podniknuté v ostatných prieskumných oblastiach vrátane vplyvu IKT na výučbu a učenie sa, výsledky mobility pracovného trhu a sociálne pozadie študentov vysokých škôl;
                        
                     
                           —
                        
                        
                           hodnotiť pokrok vzhľadom na vytvorenie jednotného rámca ukazovateľov a referenčných hodnôt na kontrolu lisabonských cieľov v oblasti vzdelávania a odbornej prípravy vrátane prehodnotenia vhodnosti existujúcich ukazovateľov, ktoré sa používajú na monitorovanie pokroku.
                        
                     
         
      (1)  Dok. 7619/05, odsek 34
   
      (2)  Dok. SN 100/1/00 REV 1, odsek 27
   
      (3)  SN 100/1/02 REV 1.
   
      (4)  „Podrobný pracovný program na kontrolu správy o konkrétnych cieľoch systémov vzdelávania a odbornej prípravy“, ktorý Európska Rada prijala 14. februára 2002.
   
      (5)  Závery Rady o referenčných hodnotách prijaté 5. mája 2003.
   
      (6)  „Vzdelávanie a odborná príprava 2010“ – úspech lisabonskej stratégie závisí od naliehavých reforiem, ktoré spoločne schválila Rada a Komisia 26. februára 2004.
   
      (7)  Pracovný dokument útvarov Komisie „Nové ukazovatele vzdelávania a odbornej prípravy“ (SEC(2004), 1524).